روسیا ساوونما ناظیرلیگی‌نین میللی ساوونمایا کنترل مرکزی‌نین رهبری میخائیل میزینتسو بیان ائدیب کی، روسیا سلاح‌لی قوه‌لری‌نین اوکراینا لیمانلاریندان‌ خاریجی سیویل گمی‌لرین چیخماسی اوچون گونده‌لیک آچیلان اینسانی دهلیز 139 میله قدر اوزادیلیب.
میخایل میزینتسو بیان ائدیب کی، روسیا سلاح‌لی قوه‌لری اودسا، میکولایو، چرنومورسک، خرسون، اوچاکوو و یوژنی لیمانلاریندان‌ خاریجی گمی‌لرین آچیق دنیزه تهلوکه‌سیز چیخیشینی تامین ائتمک اوچون مارسین 27-دن قارا دنیزده فعالیت گؤسترن اینسانی یاردیم دهلیزی‌نین گذرگاه لاریندا دوزلیش‌لر ائدیب.
می‌ین 27-دن اعتبارا 3 میل گئنیش‌لیکده اولان دنیز اینسانی دهلیزی‌نین گذرگاهی‌نین 139 میله قدر آرتیریلدیغینی قئید ائدن میزینتسو دهلیزین هر گون مسکوا واختی ایله ساعات 08:00-دان 19:00-ا کیمی آچیق اولاجاغینی قئید ائدیب.
گمی‌لرین بیر آرایا گلمه و حرکت ائتمه ساحه‌لری‌نین کووردینات‌لارینی بؤلوشن میخایل میزینتسو بیان ائدیب کی، اوکراینا طرفی گمی‌لرین لیمان‌لاردان یولا دوشمه‌سیندن توپلانیش ساحه‌سینه قدر تهلوکه‌سیزلیگیندن مسئول دور.
روسیا ساوونما ناظیرلیگی دونن مسکوا واختی ایله ساعات 08:00-دن 19:00-دک قارا دنیزده 80 میل اوزونلوغوندا و 3 میل ائنینده اوکراینا ساحلی سولاریندان خرسون، میکولاییو، چرنومورسک، اوچاکوو، اودسا و یوژنی لیمانلاریندان‌ خاریجی یوک گمی‌لری‌نین چیخیشی اوچون اینسانی یاردیم دهلیزی آچیلدیغینی بیلدیرمیشدی.
روسیا خاریجی ایشلر ناظیرلیگی‌نین سؤزچوسو ماریا زاخارووا مین دن تمیزلندیک‌دن سونرا 5 خاریجی یوک گمی‌سی‌نین ماریوپل لیمانینی ترک ائتدیگینی آچیقلامیشدی.
